จีน-ญี่ปุ่น ติดโผประเทศคู่ค้าที่สหรัฐเฝ้าระวังสถานการณ์ค่าเงิน - FINNOMENA
กระทรวงการคลังสหรัฐรายงานว่า จีน และ ญี่ปุ่น เป็น 2 ใน 5 ประเทศที่ติดบัญชีรายชื่อประเทศที่รัฐบาลสหรัฐจับตามองเป็นพิเศษว่าอาจดำเนินนโยบายอัตราแลกเปลี่ยนที่ไม่เป็นธรรม ที่ทำให้ประเทศเหล่านี้มีความได้เปรียบด้านการค้าเหนือสหรัฐ
19 ต.ค. 2560

กระทรวงการคลังสหรัฐรายงานว่า จีน และ ญี่ปุ่น เป็น 2 ใน 5 ประเทศที่ติดบัญชีรายชื่อประเทศที่รัฐบาลสหรัฐจับตามองเป็นพิเศษว่าอาจดำเนินนโยบายอัตราแลกเปลี่ยนที่ไม่เป็นธรรม ที่ทำให้ประเทศเหล่านี้มีความได้เปรียบด้านการค้าเหนือสหรัฐ
โดย 5 ประเทศที่อยู่ในรายชื่อต้องให้ความสนใจเป็นพิเศษ ได้แก่ จีน เยอรมนี ญี่ปุ่น เกาหลีใต้ และสวิตเซอร์แลนด์ ขณะที่ ไต้หวัน ซึ่งเคยติดโผ ไม่มีชื่ออยู่ในรายงานฉบับล่าสุดแล้ว
“คณะรัฐบาลชุดนี้จะเฝ้าระวังสถานการณ์ต่อไป เพื่อให้แน่ใจว่าการค้าดำเนินไปอย่างเสรี ยุติธรรม และสร้างผลต่างตอบแทนซึ่งกันและกันกับคู่ค้าของเรา เราจะเดินหน้าติดตามนโยบายอัตราแลกเปลี่ยนต่างประเทศต่อไป เพื่อพิจารณาแนวทางปฏิบัติที่ไม่เป็นธรรมซึ่งอาจส่งผลเสียต่อชาวอเมริกันทั้งมวล” นายสตีเวน มนูชิน รัฐมนตรีกระทรวงการคลังสหรัฐกล่าว
Source: อินโฟเควสท์ แปลและเรียบเรียงโดย จงดี อำมฤคขจร/ปนัยดา
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: